Sick Boy (երգ, The Chainsmokers)

«Sick Boy», ամերիկյան դուո the Chainsmokers-ի երգ։ Այն գրել են the Chainsmokers-ը, Թոնի Աննը և Էմիլի Ուորենը։ Երգի պրոդյուսերներ են the Chainsmokers-ը և Շոն Ֆրենքը։ Երգը թողարկվել է Disruptor Records-ի և Columbia Records-ի կողմից 2018 թվականի հունվարի 17-ին, որպես դուետի երկրորդ նույնանուն ստուդիական ալբոմի գլխավոր սինգլ։


== Թողարկում ==
2018 թվականի առաջին օրը, the Chainsmokers-ը սոցիալական ցանցերում հրապարակեց նոր պատկերանիշը։  Նրանք վերնագրեցին գրառումը․ «Քանի՞ հավանում արժի իմ կյանքը» ։ 2018 թվականի հունվարի 16-ին Թայմս Սքվերում տեղադրված Spotify-ի գովազդային վահանակում գրված էր․ «Քանի՞ հավանում արժի իմ կյանքը»։ «Sick Boy»-ը նկարագրվել է, որպես «այսօրվա աշխարհում ինքնության» մասին երգ։ Երգ, որը «բարձր է կանգնած՝ ի դեմս նրան, ինչ կարելի է և չի կարելի վերահսկել մամուլի նյութերում»։


== Տեսահոլովակ ==
Երգն ուղեկցող տեսահոլովակի պրոդյուսերը Բրյուերն է։ Տեսահոլովակում նկարահանվել են the Chainsmokers-ի անդամները և Մեթ Մակգուարը, ովքեր կատարում էին երգը դատարկ բեմում։ Տեսահոլովակի ընթացքում նրանց մարմնի գույնը ենթարկվում է բեմի լուսային փոփոխություններին։


== Քննադատություն ==
«Sick Boy»-ը ստացավ տարբեր արձագանքներ քննադատներից։ Քեյթ Բինը՝ Billboard-ից հայտնեց կարծիք, որ «երգը կարծես հեռացել է Նյու Յորքի դուետից և հակվել սովորական ռոմանտիկ փոփի»։ Դեյվ Հոլմսը՝ Esquire-ից երգն անվանեց Մայքլ Ջեքսոնի «Man in the Mirror» երգի տարբերակ։ Նա շարունակեց ասելով որ, դա երկու տղամարդու ձայն է, ովքեր համակերպվում են այն բանի հետ, որ ամառը՝ քոլեջում աշխատել են Hollister-ում։ Նա ասաց, որ դա ամենավատ EDM-ն է, որից հեռացված են բոլոր զվարճանքները։ Մայք Ուոթկինսը The Michigan Daily-ից բարձր դասեց երգն, այն անվանելով «սարկաստիկ կերպով հասարակությունը քննադատող ևս մեկ ճառ», ինչը արտահայտվում է ամբողջ երգի ընթացքում։ Նա գրեց, որ «կրկներգը մեծ է և որոշ չափով գրավիչ», և նա ակնկալում է, որ երգը կդառնա ռադիոյի հիթ։ Մեթյու Շնիփպերը Pitchfork-ից երգը նկարագրեց, որպես դուետի «շրջադարձ դեպի նշանակալիություն»։ Նա գրեց նաև, որ երգը, սակայն, ավելի շատ նման է պարոդիայի, քան այլաբանության։
Մադելին Ռոսը MTV News-ից երգը համարեց գրավիչ, բայց մաքուր փոփի մռայլ մաս, որ ավելի շատ հնչում է Twenty One Pilots-ի 2017 թվականի դեբյուտային ալբոմ՝ «Memories...Do Not Open»-ին։ Նա զգաց, որ դուետը հրաժարվել է նախորդ ռոմանտիկ երգերից, և փոխարենը որոշակի մռայլ է դարձել է։ Նա գրեց, որ երգը ըստ էության #Selfie-ի հակապատկերն է։ Հյու Մաքինթիրը Fuse-ից նշեց, որ երգը մաքուր փոփ է, ի տարբերություն նրանց սկզբնական աշխատանքներին, որոնք էլ նրանց հայտնի են դարձրել։ Նա ավելացրեց, որ The Chainsmokers-ը անթաքույց առևտրով է զբաղվում համակարգչում պատրաստված երաժշտության միջոցով, ինչով զբաղվում է աստղերի մեծամասնությունը, և դուոն էլ արդեն ինչ-որ ժամանակ ուղորդում է դա։ Համեմատելով երգը այնպիսի երգերի հետ, ինչպիսինն է «Don't Let Me Down»-ը՝ նա նկատեց երգի մռայլ ու մութ լինելը, այն բնութագրելով, որպես «անկեղծ թախծալի», ինչը հեռու է դուոյի «մտածկոտ և տխուր» ոճից։ Նույն կերպ Թոմ Սկիները NME-ից երգը համարեց անսպասելի մռայլ։ Դերիք Ռոսինյոլը Uproxx-ից գրեց, որ «երաժշտականորեն այն հեռու է մնում դուետի նախկին EDM արմատներից և ավելի շատ դեպի իրենց հաջողությունների հասած փոփ ձայնին է գնում, չնայած այս անգամ ավելի ագրեսիվ եզրագծին»։


== Երգացանկ ==


== Անձնակազմ ==
Վերցված է  Tidal-ից։

The Chainsmokers - պրոդյուսեր, ձայնագրություն
Թոնի Անն - դաշնամուր
Շոն Ֆրենք - պրոդյուսեր, միքսինգ, ծրագրավորում
Քրիս Գեհրինգեր - ձայնագրություն


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==